Viiratsi 14.08.2025 nr 14-12/25/50-1

**Minihanke „Viljandi Vallavolikogu istungite salvestamine ja otseülekannete teostamine“ hanketeade**

Viljandi Vallavalitsus (edaspidi Hankija) kutsub Teie ettevõtet esitama pakkumust Viljandi Vallavolikogu istungite salvestamiseks ja otseülekannete teostamiseks.

1. **Hanke objekt**

Hanke objektiks on Viljandi Vallavolikogu istungite salvestamine ja otseülekannete teostamine.

1. **Tehniline kirjeldus**
   1. Viljandi Vallavolikogu (edaspidi vallavolikogu) istungid toimuvad üldjuhul Viljandi vallamajas, aadressil Sakala tn 1, Viiratsi alevik, Viljandi vald, Viljandi maakond. Täpne asukoht selgub vähemalt viis tööpäeva enne istungi toimumise aega.
   2. Vallavolikogu istungid toimuvad üldjuhul üks kord kuus, juulikuus reeglina istungit ei toimu.
   3. Otseülekanne teostada ühe kaamera ja operaatoriga, kes istungi käigus fokuseerib kõnelejale.
   4. Vallavolikogu liikmeid on 27, seega peab pakkumuses olema kajastatud vajaminevate mikrofonide kulu. Mikrofonid peavad olema paigutatud istungi ruumi, käsimikrofonid on välistatud.
   5. Ülekande ajal peab edastama ka vallavolikogu istungil seinale kuvatavat pilti. Samuti peab iga päevakorrapunkti vältel olema ekraani alumises servas nähtav päevakorrapunkti pealkiri.
   6. Ülekanne tuleb otse edastada valla Youtube kanalile.
   7. Salvestatava video minimaalne resolutsioon 1920x1080.
   8. Üldjuhul kestavad vallavolikogu istungid kuni 3 tundi. Pakkumuses tuua välja hind ühe istungi kohta (sh peab hind sisaldama ajaliselt pikema kui 3 tundi ja hübriidistungi ülekande kulu). Hübriidistung on istung, millest osad vallavolikogu liikmed võtavad osa kasutades infotehnoloogilisi vahendeid (nt MS Teams).
   9. Pärast vallavolikogu istungit kahe nädala jooksul video fail salvestada mp4 formaadis Viljandi valla pilve keskkonda säilitamiseks.
   10. Eduka pakkujaga sõlmitakse käsundusleping kaheks aastaks 01.01.2026-31.12.2027.
2. **Nõuded pakkumusele**
   1. Pakkumus tuleb esitada Lisa 2 „Pakkumuse maksumuse vorm“ toodud sisu kohaselt digitaalselt allkirjastatuna.
   2. Pakkumus peab olema jõus vähemalt 30 päeva.
3. **Nõuded Pakkujale**
   1. Pakkuja peab olema registreeritud Äriregistris (<https://ariregister.rik.ee>).
   2. Pakkujal ei tohi olla riiklikku maksu või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab Pakkuja, kellel nimetatud asjaolu esineb.
   3. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankroti- või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
   4. Juhul, kui pakkuja pole käibemaksukohustuslane ja tema pakkumuse hinnale käibemaks ei lisandu, peab pakkuja selle esildises selgelt välja tooma.
   5. Pakkujat ei tohi olla karistatud maksualaste süütegude eest.
4. **Pakkumuse esitamise tähtpäev**
   1. Pakkumus tuleb esitada e-posti aadressile [hanked@viljandivald.ee](mailto:hanked@viljandivald.ee).
   2. Pakkumuse esitamise hilisem tähtaeg on **22. august 2025 kell 10:00.**
   3. Pakkumused avatakse ühe tunni jooksul peale pakkumuste esitamise tähtaega.
5. **Info ja teabevahetus**

Täiendavat informatsiooni ja selgitusi saab kirjalikult esitades küsimusi e-posti aadressile [terje.truu@viljandivald.ee](mailto:terje.truu@viljandivald.ee). Küsimustele vastamine hiljemalt 2 tööpäeva jooksul.

1. **Hankemenetluse kord**
   1. Hankija kontrollib ja hindab pakkumuse vastavust käesoleva hanketeate punktis 3 toodud tingimustele.
   2. Hankija kontrollib Pakkuja vastavust käesoleva hanketeate punktis 4 kirjeldatud kriteeriumitele ja teeb otsuse Pakkuja kvalifitseerimise kohta.
   3. Pakkumuste hindamiskriteerium: vähim on parim.
   4. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.
   5. Hankija edastab pakkumiste avamise info Pakkujatele peale pakkumuste avamist hiljemalt kolme tööpäeva jooksul e-postiga.
   6. Hankijal on õigus piisava konkurentsi puudumisel kõik pakkumused tagasi lükata, kui esitatud pakkumuste arv on väiksem kui kaks või kui kõigi vastavaks tunnistatud pakkumuste maksumused ületavad eelarves planeeritud vahendeid või muul põhjendatud juhul.
   7. Eduka pakkujaga sõlmitakse käsundusleping.
2. **Lisad**

Käesoleva hanketeate juurde on lisatud järgnevad lisad:

Lisa 1 – Käsunduslepingu projekt;

Lisa 2 - Pakkumuse maksumuse vorm.